Okirat száma: …./2/2023. 4. melléklet

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Tiszaújváros Városi Rendelőintézet alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Tiszaújváros Városi Rendelőintézet
	2. A költségvetési szerv
		1. székhelye: 3580 Tiszaújváros, Bethlen Gábor út 11-13.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Fiziko- és Balneoterápiás Részleg | 3580 Tiszaújváros, Teleki Blanka út 2. |
| 2 |  | 3580 Tiszaújváros, Ady Endre út 1. |
| 3 |  | 3580 Tiszaújváros, Neumann János utca 1. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 1979. szeptember 15.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Tiszaújváros Város Önkormányzatának Képviselő-testülete
		2. székhelye: 3580 Tiszaújváros, Bethlen Gábor út 7.
	2. A költségvetési szerv fenntartójának
		1. megnevezése: Tiszaújváros Város Önkormányzata
		2. székhelye: 3580 Tiszaújváros, Bethlen Gábor út 7.
3. **A költségvetési szerv tevékenysége**
	1. A költségvetési szerv közfeladata:

Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontja szerint egészségügyi alapellátás, továbbá az egészségügyről szóló 1997. évi CLIV. törvény 89. §-a szerint járóbeteg szakellátás biztosítása.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 862200 | Szakorvosi járóbeteg-ellátás |

* 1. A költségvetési szerv alaptevékenysége:

Gyógyító-megelőző ellátás keretében óvja a területéhez tartozó és a hozzá forduló lakosság egészségét, munkaképességét, megelőzi a megbetegedést, az állapotromlást. Megbetegedés esetén célja az egészség, a munkaképesség mielőbbi – a lehetséges mértékig történő – helyreállítása és a betegek egészségügyi rehabilitációja. A költségvetési szerv külső telephelyeként működő Fiziko- és Balneoterápiás Részlegben, országos ellátási területen krónikus reumatológiai, ortopédiai, traumatológiai, neurológiai betegségek okozta funkcióromlás javítását szolgáló rehabilitációs kezeléseket végez.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 072111 | Háziorvosi alapellátás |
| 2 | 072210 | Járóbetegek gyógyító szakellátása |
| 3 | 072230 | Járóbetegek gyógyító gondozása |
| 4 | 072240 | Járóbetegek egynapos ellátása  |
| 5 | 072311 | Fogorvosi alapellátás |
| 6 | 072312 | Fogorvosi ügyeleti ellátás |
| 7 | 072313 | Fogorvosi szakellátás |
| 8 | 072410 | Otthoni (egészségügyi) szakápolás |
| 9 | 072420 | Egészségügyi laboratóriumi szolgáltatások |
| 10 | 072430 | Képalkotó diagnosztikai szolgáltatások |
| 11 | 072450 | Fizikoterápiás szolgáltatás |
| 12 | 073160 | Egynapos sebészeti ellátás (egynapos beavatkozás) |
| 13 | 074011 | Foglalkozás-egészségügyi alapellátás |
| 14 | 074031 | Család és nővédelmi egészségügyi gondozás |
| 15 | 074032 | Ifjúság-egészségügyi gondozás |

* 1. A költségvetési szerv illetékessége, működési területe:

A mindenkor hatályos Nemzeti Egészségbiztosítási Alapkezelő finanszírozási szerződés szerinti területi ellátási kötelezettség alapján kerül meghatározásra.

1. **A költségvetési szerv szervezete és működése**
	1. A költségvetési szerv vezetőjének megbízási rendje:

A költségvetési szerv vezetőjével meghívásos eljárás lefolytatását követően Tiszaújváros Város Önkormányzatának Képviselő-testülete az egészségügyi szolgálati jogviszonyról szóló 2020. évi C. törvény figyelembevételével határozatlan idejű egészségügyi szolgálati jogviszonyt létesít, és bízza meg a vezetői feladatok ellátásával határozatlan időre, valamint vonja vissza a vezetői megbízását a hatályos jogszabályok figyelembevételével.

A költségvetési szerv vezetője magasabb vezető, tekintetében a munkáltatói jogokat Tiszaújváros Város Önkormányzatának Képviselő-testülete, az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a Munka Törvénykönyvéről szóló 2012. évi I. törvény |
| 2 | megbízási jogviszony  |  a Polgári Törvénykönyvről szóló 2013. évi V. törvény  |
| 3 | egészségügyi szolgálati jogviszony | az egészségügyi szolgálati jogviszonyról szóló 2020. évi C. törvény és az egészségügyi szolgálati jogviszonyról szóló 2020. évi C. törvény végrehajtásáról rendelkező 528/2020. (XI. 28.) Korm. rendelet |